GASTRANS d.o.o., Novi Sad (у даљем тексту – GASTRANS или Транспортер) нуди годишње, кварталне, месечне, дневне и унутар-дневне капацитетне производе у форми непрекидног и прекидног капацитета. Детаљан опис капацитетних производа утврђен је у **Поглављу 6**. Правила о раду транспортног система GASTRANS, у даљем тексту Правила о раду **(линк до Правила о раду).** Капацитет се нуди путем Регионалне платформе за резервацију (енг. Regional Booking Platform, у даљем тексту RBP) **(линк до** [www.rbp.eu](http://www.rbp.eu)**).**

**Процедура подношења захтева за коришћење услуга транспорта гаса**

Лице, које намерава да користи услуге транспорта гаса, дужно је да достави Захтев за приступ систему у складу са чланом 3.3. Правила о раду. Уз образац захтева, прилажу се Изјаве из члана 2. Правила о раду оверене електронским потписом од стране особе која има овлашћење за потписивање Изјава, и следећи докази у електронској форми:

1. копија (скен) оригинала извода о регистрацији Подносиоца захтева која садржи актуелне пословне податке уписане у регистар надлежног органа на дан подношења Захтева за приступ систему, а који не може бити старији од три (3) месеца пре датума подношења Захтева за приступ систему, при чему страни привредни субјекти уз копију (скен) оригинала извода из одговарајућег регистра који је прописно легализован прилажу и скен превода на српски језик овереног од стране овлашћеног судског тумача;
2. доказ о овлашћењу за особу која је електронским потписом потписала Захтев за приступ систему (Образац захтева односно Изјаве), било у форми одлуке органа управљања или у форми пуномоћја, када овлашћење није видљиво из копије извода о регистрованим подацима.

Уредно потписан Захтев за приступ систему заједно са Изјавама потребно је да доставите на следеће адресе електронске поште *(l.kravchuk@gastrans.rs; s.pavkovic@gastrans.rs; f.djokovic@gastrans.rs; k.ilin@gastrans.rs;* у копију ставити*office@gastrans.rs)*

Подносилац захтева може да се региструје на RBP-у пре подношења Захтева за приступ систему Gastrans.

Након пријема Захтева за приступ систему, Gastrans испитује и цени да ли Подносилац захтева има право да захтева приступ систему, да ли је Захтев за приступ систему потпун, да ли особа која је потписала Захтев за приступ систему, односно Изјаве, има овлашћење за потписивање и подношење Захтева за приступ систему, односно потписивање Изјава, и да ли је у односу на Подносиоца захтева, према јавно доступним информацијама, отворен стечајни поступак или покренут поступак ликвидације.

Уколико Gastrans утврди да нису испуњени услови за одобравање приступа систему утврђени Законом о енергетици и овим правилима, Gastrans у року од пет (5) дана од дана подношења Захтева за приступ систему доноси акт у складу са Законом о енергетици у коме образлаже разлоге одбијања Захтева за приступ систему. Подносилац захтева има право да изјави жалбу АЕРС, преко Транспортера, у року од осам (8) дана од дана доставе акта. Подносилац захтева који пропусти рок за жалбу, може поново да поднесе Захтев за приступ систему у складу са Правилима о раду.

У случају да Захтев за приступ систему није потпун или не садржи тачне податке, Gastrans позива Подносиоца захтева да отклони недостатке у року не краћем од осам (8) дана од дана доставе позива, уз упозорење на последице пропуштања. У случају да Подносилац захтева не отклони недостатке у датом року, Gastrans, у року од пет (5) дана од дана истека датог рока, доноси акт којим одбацује Захтев за приступ систему у складу са Законом о енергетици. Подносилац захтева има право да изјави жалбу АЕРС, преко Транспортера, у року од осам (8) дана од дана доставе акта. Подносилац захтева који пропусти рок за жалбу, може поново да поднесе Захтев за приступ систему у складу са Правилима о раду.

Ако је Захтев за приступ систему потпун и Подносилац захтева има право да захтева приступ систему у складу са Законом о енергетици и Правилима о раду, Транспортер у року од тридесет (30) дана од дана подношења Захтева за приступ систему доставља Подносиоцу захтева, на е-маил адресу која је наведена у Захтеву за приступ систему, позив да приступи Порталу и закључи Краткорочни УТПГ и ГЕИП кориснички уговор, као и да се региструје на RBP-у (уколико већ претходно није регистрован), у року од тридесет (30) дана од дана пријема позива, уз упозорење да, у случају да не закључи све понуђене уговоре или пропусти да се региструје на RBP-у, Транспортер доноси акт којим одбија Захтев за приступ систему. Подносилац захтева има право да изјави жалбу АЕРС, преко Транспортера, у року од осам (8) дана од дана доставе акта. Подносилац захтева који пропусти рок за жалбу, може поново да поднесе Захтев за приступ систему у складу са Правилима о раду.

Уколико Подносилац захтева потпише Краткорочни УТПГ и ГЕИП кориснички уговор и региструје се на RBP-у, Подносилац захтева постаје Корисник.

Корисник је у обавези, пре учешћа на аукцијама, да обезбеди Gastrans Инструмент обезбеђења плаћања у складу са условима и под роковима предвиђеним Правилима о раду.

***GASTRANS тим***